ফের ঘূর্ণাবর্তের জের, ভাইফোঁটায় মুখ ভার আকাশের, উইকেন্ডে ভাসবে উত্তর!

ওয়েবডেস্ক- আজ ভাইফোঁটা (BhaiFota) । ঝলমলে আকাশ (Clear Sky)। সব জেলাতেই আকাশ পরিষ্কার-পরিচ্ছন্ন থাকবে। তবে সকালে হালকা কুয়াশা (Fog) দেখা দিতে পারে। সপ্তাহান্তে উত্তরবঙ্গে (North Bengal Weather) বৃষ্টির পূর্বাভাস (Rain Alert) রয়েছে। দক্ষিণবঙ্গের উপকূলবর্তী (Coastal South Bengal) জেলাগুলিতে হালকা বৃষ্টির সতর্কতা।

শুক্রবার দক্ষিণ ২৪ পরগনা জেলায় বিক্ষিপ্ত ভাবে হালকা বৃষ্টির পূর্বাভাস। শনিবার বৃষ্টি হতে পারে উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর জেলায়। রবিবার ও সোমবার এই জেলাগুলির সঙ্গে ঝাড়গ্রামে বৃষ্টির সম্ভাবনা। তবে আগামী মঙ্গলবার বৃষ্টির বাড়তে পারে বলে জানিয়েছে আলিপুর আবহাওয়া দফতর। আজ বৃহস্পতিবার দিনের আকাশ পরিষ্কার থাকবে। সর্বোচ্চ ও সর্বনিম্ন তাপমাত্রা যথাক্রমে ৩৪ ও ২৫ ডিগ্রির আশাপাশে থাকবে।

আরও পড়ুন- কলকাতা মেট্রোয় স্ট্রিট ডগ, নিরাপত্তা–স্বাস্থ্যবিধি নিয়ে প্রশ্ন

আন্দামান সাগরের (Andaman Sea) ঘূর্ণাবর্ত (vortex) শক্তিশালী হয়ে নিম্নচাপে (Low Pressure) পরিণত হওয়ার পূর্বাভাস আছে। এর প্রভাবে ইতিমধ্যেই ঝড়-বৃষ্টি শুরু হয়েছে। মৎস্যজীবীদের ও পর্যটকদের নিষেধাজ্ঞা জারি করা হয়েছ। মঙ্গলবার দক্ষিণ-পশ্চিম বঙ্গোপসাগরে তৈরি হওয়া সুস্পষ্ট নিম্নচাপ গতিপথ পরিবর্তন করে পরিবর্তন করে উত্তর-পশ্চিম দিকে এগোচ্ছে । আগামী ১২ ঘণ্টায় তা গভীর নিম্নচাপে পরিণত হবে, সেটির অভিমুখ থাকবে তামিলনাডু, পন্ডিচেরি ও অন্ধপ্রদেশের দিকে এগোবে । এই গভীর নিম্নচাপের প্রভাব বাংলায় প্রভাব পড়বে না।

তবে সপাহান্তে পশ্চিমী ঝঞ্জার প্রভাবে বৃষ্টি হতে পারে । বৃষ্টি বাড়বে উত্তরবঙ্গে। শুক্রবার থেকে পার্বত্য এলাকায় মূলত মেঘলা আকাশের পাশাপাশি বজ্রবিদ্যুৎ-সহ হালকা থেকে মাঝারি বৃষ্টির সতর্কতা রয়েছে। দার্জিলিং, কালিম্পং, জলপাইগুড়ি, আলিপুরদুয়ার ও কোচবিহার ; উপরের এই পাঁচ জেলাতে বৃষ্টির সম্ভাবনা বেশি থাকবে । শনি, রবি এবং সোমবারও এই পাঁচ জেলাতে বজ্রবিদ্যুৎ সহ ঝড়-বৃষ্টির সম্ভাবনা। দক্ষিণবঙ্গে শুক্রবার থেকে উপকূলবর্তী জেলা দক্ষিণ ২৪ পরগনায় বৃষ্টির সম্ভাবনা। শনিবার দক্ষিণ ২৪ পরগনা ও পূর্ব মেদিনীপুরে হালকা বৃষ্টি হতে পারে। রবি এবং সোমবার দুই ২৪ পরগনা, দুই মেদিনীপুর এবং ঝাড়গ্রাম জেলায় বজ্রবিদ্যুৎ-সহ হালকা থেকে মাঝারি বৃষ্টির পূর্বাভাস রয়েছে। মঙ্গলবার বৃষ্টির পরিমাণ বাড়বে ।

দেখুন আরও খবর-